*N Á V R H*

Všeobecne záväzné nariadenie obce Závod

o miestnom poplatku za komunálne odpady

a drobné stavebné odpady

Obec Závod , Obecné zastupiteľstvo v Závode v zmysle § 4 ods. 3 písm. c) , § 6 a § 11 ods. 4 písm. d), e) a g) zákona č. 369/1990 Zb. o obecnom zriadení v znení neskorších zmien a doplnkov a v súlade s § 83 a súvisiacich ustanovení zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov

sa uznieslo na vydaní tohto

všeobecne záväzného nariadenia Obce Závod .

**§ 1**

**Úvodné ustanovenie**

Základné náležitosti o miestnom poplatku za komunálne odpady a drobné stavebné odpady sú ustanovené v § 77 až 83 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.

**§ 2**

**Základné ustanovenie**

Obec Závod týmto VZN ukladá s účinnosťou od 01.01.2017 miestny poplatok za komunálne odpady a drobné stavebné odpady, ktoré vznikajú na území obce Závod.

**§ 3**

**Predmet úpravy VZN**

1. Predmetom tohto všeobecne záväzného nariadenia je určenie náležitosti miestneho poplatku za komunálne odpady a drobné stavebné odpady podľa splnomocňovacieho ustanovenia § 83 zákona č. 582/2004 Z.z..
2. Toto všeobecne záväzné nariadenie upravuje:
3. stanovenie sadzieb poplatku v nadväznosti na zavedený zber odpadu
4. určenie spôsobu vyrubenia a platenia poplatku
5. stanovenie podmienok pre vrátenie, zníženie a odpustenie poplatku.
6. Pre účely tohto VZN sa zdaňovacím obdobím poplatku rozumie kalendárny rok.

**§ 4**

**Množstvový zber**

V obci Závod je zavedený množstvový zber pre právnické osoby i fyzické osoby a obec určuje poplatok ako súčin frekvencie odvozov, sadzby a objemu zbernej nádoby, ktorú poplatník užíva v súlade so zavedeným systémom zberu komunálnych odpadov a súčin sadzby poplatku a celkovej hmotnosti drobných stavebných odpadov bez obsahu škodlivín.

**§ 5**

**Sadzby poplatku**

1. **Obec Závod stanovuje pri množstvovom zbere komunálneho odpadu sadzbu poplatku nasledovne**:

**A/ Fyzická osoba, ktorá nie je podnikateľom**:

a/ 0,0120 eura za 1 liter pre 240 l zbernú nádobu – pre 4 – viacčlennú domácnosť

b/ 0,0240 eura za 1 liter pre 120 l zbernú nádobu – pre 4 – viacčlennú domácnosť

c/ 0,0140 eura za 1 liter pre 240 l zbernú nádobu – pre 3 - člennú domácnosť

d/ 0,0280 eura za 1 liter pre 120 l zbernú nádobu – pre – 3 členné domácnosti

e/ 0,0148 eura za 1 liter pre 240 l zbernú nádobu – pre 2 – členné domácnosti

f/ 0,0295 eura za 1 liter pre 120 l zbernú nádobu – pre 2 – člennú domácnosť

g/ 0,0154 eura za 1 liter pre 240 l zbernú nádobu – pre 1-člennú domácnosť a dom trvale neobývaný

f/ 0,0308 eura za 1 liter pre 120 l zbernú nádobu – pre 1- člennú domácnosť a dom trvale neobývaný

g/ 0,0147 eura za 1 liter pre 1100 l kontajner

**B/Fyzická osoba – podnikateľ, právnická osoba**:

a/ 0,0225 eura za 1 liter pre 240 l zbernú nádobu

b/ 0,045 eura za 1 liter pre 120 l zbernú nádobu

c/ 0,0147 eura za 1 liter pre 1100 l zbernú nádobu

Cena za 1 vývoz komunálneho odpadu a poplatky určené na kalendárny rok sú zaokrúhľované.

**2. Obec Závod stanovuje sadzbu poplatku za drobné stavebné odpady :**

- 0,015 eura za kilogram (15,-- eur /t) drobných stavebných odpadov bez obsahu škodlivín.

Poplatok za zber, prepravu a zneškodňovanie drobných stavebných odpadov bez obsahu škodlivín sa určuje ako súčin sadzby poplatku a celkovej hmotnosti odovzdaných drobných stavebných odpadov. Poplatok za skutočne odovzdané množstvo drobného stavebného odpadu bez obsahu škodlivín uhradí občan – pôvodca odpadu v hotovosti, priamo na zbernom dvore poverenému zamestnancovi obce, o čom sa poplatníkovi následne vydá aj príjmový pokladničný doklad, a to zakaždým, keď odovzdá drobný stavebný odpad, čo môže byť i viackrát v priebehu zdaňovacieho obdobia.

**3. a/ Poplatok pre fyzické osoby v rodinných domoch a bytoch určuje obec na kalendárny rok na každú osobu prihlásenú k trvalému pobytu nasledovne :**

**Fyzická osoba, ktorá nie je podnikateľom**:

**Počet členov domácnosti Min. počet žetónov v ks ročný poplatok**

1 - členné domácnosti 6 22,20 eur

2 - členné domácnosti 10 35,40 eur

3 - členné domácnosti 14 47,20 eur

4 - členné domácnosti 23 66,30 eur

Dom trvale neobývaný 6 22,20 eur

1100 l smetná nádoba 26 421,20 eur

V prípade potreby si môžu 1, 2 a 3 členné domácnosti zakúpiť i maximálny počet vývozov. V prípade potreby dokúpenia ďalších vývozov nad rámec stanovený v tabuľke je cena jedného vývozu 2,88 eura.

**b/ Poplatok pre fyzické osoby – podnikateľ a právnické osoby určuje obec na kalendárny** **rok nasledovne**:

 **Fyzická osoba – podnikateľ, právnická osoba**

**Veľkosť nádoby Min. počet žetónov v ks ročný poplatok**

120 l nádoba 26 140,40 eur

240 l nádoba 26 140,40 eur

1100 l nádoba 26 421,20 eur

**Poplatok za stratu nádoby alebo poškodenie nádoby:**

120 l nádoba 30,00 eur

240 l nádoba 46,80 eur

1100 l nádoba 312,00 eur

**4. Obec Závod stanovuje:**

Podľa § 81 odst. 3 zákona č. 79/2015 Z. z. pôvodca odpadu znáša náklady na zbernú nádobu.

**§ 6**

**Postup obce pri vyrubení poplatku a splatnosť poplatku**

* + 1. Obec v zmysle zákona č. 582/2004 Z.z. vyrubuje poplatok rozhodnutím len fyzickým osobám-podnikateľom, právnickým osobám a poplatníkom, ktorí si v lehote do 31.03. zdaňovacieho obdobia nezakúpia počet žetónov v počte a sadzbe podľa §5 bod 3/ písm. a/ tohto VZN. Vyrubený poplatok je splatný do 15 dní odo dňa nadobudnutia právoplatnosti rozhodnutia.

**§ 7**

**Spôsob, forma a miesto na zaplatenie poplatku pri množstvovom zbere**

1. Poplatníci podľa §5, bod 3/, písm. a/ si zakúpia žetóny v počte a sadzbe podľa §5 bod 3/, písm. a/ tohto VZN. Poplatníci zaplatia poplatok v hotovosti v pokladni Obecného úradu, resp. formou poštového poukazu typ „R“ prostredníctvom Slovenskej pošty. Poštový poukaz bude vydaný poplatníkovi priamo na Obecnom úrade.
2. Poplatok vyrubený rozhodnutím podľa §6, ods. 1/ tohto VZN poplatník uhrádza v lehote splatnosti.

a/ bezhotovostným prevodom alebo

b/ hotovostným vkladom na účet správcu poplatku v peňažnom ústave alebo

c/ hotovostnou platbou v pokladni Obecného úradu.

**§ 8**

**Vrátenie poplatku**

1. Obec vráti poplatok alebo jeho pomernú časť poplatníkovi na základe písomnej žiadosti, ak mu zanikla povinnosť platiť poplatok v priebehu zdaňovacieho obdobia a preukáže splnenie podmienok na vrátenie poplatku alebo jeho pomernej časti.
2. Podmienky pre vrátenie poplatku alebo jeho pomernej časti sú:

a) zrušenie trvalého, resp. prechodného pobytu

 b) úmrtie

3. Základnou podmienkou pre vrátenie poplatku alebo jeho pomernej časti je, že poplatník, ktorý písomne požiada o vrátenie poplatku nesmie byť dlžníkom obce. V prípade úmrtia poplatníka nesmie byť dlžníkom obce zomrelý poplatník.

**§ 9**

**Zníženie poplatku**

1. Obec zníži poplatok na základe písomnej žiadosti poplatníka a to za obdobie viac ako 90 dní v zdaňovacom období , počas ktorého sa poplatník nezdržiava alebo sa nezdržiaval na území obce Závod. Túto skutočnosť preukáže správcovi poplatku relevantnými dokladmi.
2. Podkladmi pre zníženie poplatku sú hodnoverné doklady, z ktorých jednoznačne vyplýva počet dní pobytu poplatníka mimo obce Závod , a to :

*.*

1. potvrdenie študentského domova alebo internátu o ubytovaní,
2. pri práci vykonávanej mimo územia obce alebo SR potvrdenie zamestnávateľa o zamestnaní spolu s potvrdením alebo dokladom o ubytovaní ,
3. potvrdenie nápravno-výchovného zariadenia o výkone väzby alebo trestu,
4. potvrdenie zariadenia poskytujúceho služby zdravotnej starostlivosti pobytovou formou,
5. potvrdenie zariadenia poskytujúceho sociálne služby pobytovou formou,
6. potvrdenie od iného obecného alebo mestského úradu o zaplatení poplatku v mieste mimo svojho trvalého pobytu.
7. V prípade, že doklad podľa ods. 2/ nie je v slovenskom alebo českom jazyku, je potrebné k dokladom predložiť aj úradný preklad. Náklady súvisiace s úradným prekladom znáša poplatník.
8. Ak si v zdaňovacom období poplatník neuplatní nárok na zníženie poplatku do 31.12. príslušného kalendárneho roka podaním žiadosti a v tejto lehote nepredloží príslušné doklady podľa ods. 2/, nárok na zníženie poplatku za toto obdobie zaniká.

**§ 10**

**Postup obce proti tvrdosti zákona**

Obec môže na základe žiadosti poplatníka na zmiernenie alebo odstránenie tvrdosti zákona vyrubený poplatok znížiť rozhodnutím.

**§ 11**

**Zrušovacie ustanovenie**

Týmto VZN sa zrušuje Všeobecne záväzné nariadenie Obce o podmienkach určovania a vyberania miestnych daní a miestnom poplatku za komunálne odpady a drobné stavebné odpady na území obce Závod platné od 01.01. 2016 zo dňa 08.12.2015.

**§ 12**

**Záverečné ustanovenie**

Obecné zastupiteľstvo v Závode sa uznieslo na vydaní tohto VZN na svojom zasadnutí dňa 13.12.2016 uznesením č. /2016 a toto VZN nadobúda účinnosť dňom 01.01.2017.

 Ing. Peter V r a b l e c

 starosta obce

Vyvesené dňa: .....................

Zvesené dňa: .....................